A magyar női röplabda-válogatott megnyerte a World Grand Prix-sorozat harmadik osztályát, ezzel feljutott a második vonalba.

A magyar csapat a canberrai döntőben háromszettes meccsen verte a házigazda ausztrálokat. A csapat legjobbja Szakmáry Gréta volt 21 ponttal.

A magyar csapat július elején Mexikóban három győzelemmel kezdett, majd egy héttel később Venezuelában ugyancsak három győzelmet ért el a selejtezőben, és jutott a canberrai négyes döntőbe.

Ott az elődöntőben a franciákat győzte le. Az aranyérmes magyar válogatott Ausztráliát, Franciaországot, Venezuelát, Mexikót, Trinidad és Tobagót, Kamerunt, valamint Algériát előzte.

World Grand Prix, 3. csoport, döntő:

Magyarország-Ausztrália 3-0 (18, 17, 20)